**З А П О В Е Д**



На основание чл. 9, ал. 5, чл. 26, ал. 7, т. 2 и 3 от Закона за управление на средствата от Европейските структурни и инвестиционни фондове, Решение № 792 на Министерски съвет от 17 декември 2013 г. за определяне на органи, отговорни за управлението, контрола, координацията и одита на Европейските структурни и инвестиционни фондове и други инструменти и инициативи на Европейския съюз през периода 2014 – 2020 г., чл. 11, ал. 5, т. 1 от Постановление № 162 на Министерския съвет от 05 юли 2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 - 2020 г. (ДВ, бр. 53 от 2016 г.) и Заповед № РД 09-544 от 03.06.2021 г. на министъра на земеделието, храните и горите и одобрен доклад № ……………..………..…..на директора на дирекция „Развитие на селските райони“

**Н А Р Е Ж Д А М:**

І. Изменям Заповед № РД09-399/19.04.2021 г. на заместник-министъра на земеделието, храните и горите и ръководител на Управляващия орган на Програма за развитие на селските райони ПРСР 2014 – 2020 г. както следва:

1. В Приложение № 1 „Условия за кандидатстване с проектни предложения за предоставяне на безвъзмездна финансова помощ по процедура чрез подбор № BG06RDNP001-4.012 по подмярка 4.1 „Инвестиции в земеделски стопанства“ от мярка 4 „Инвестиции в материални активи“ от Програмата за развитие на селските райони за периода 2014 - 2020 г.“:

1.1. Раздел 8 „Общ размер на безвъзмездната финансова помощ по процедурата“ се изменя така:

**8. Общ размер на безвъзмездната финансова помощ по процедурата:**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. Общият размер на безвъзмездната финансова помощ по настоящата процедура възлиза на 431 997 104, 00 лева   |  |  |  | | --- | --- | --- | | **Общ размер на безвъзмездна финансова помощ** | **Средства от Европейски фондове** | **Национално съфинансиране** | | 431 997 104,00 лева | 379 660 280.32 лева | 52 336 823,68 лева | | 220 880 000,00 евро | 194 120 196,50 евро | 26 759 803,50 евро | | 100 % | - | - |   Разпределението по източници на финансиране е както следва:   |  |  |  | | --- | --- | --- | | **Общ размер на безвъзмездна финансова помощ** | **Средства от Европейския земеделски фонд за развитие на селските райони (ЕЗФРСР)** | **Национално съфинансиране** | | 301 506 128,00 лева | 249 169 304,32 лева | 52 336 823,68 лева | | 154 160 000,00 евро | 127 400 196,50 евро | 26 759 803,50 евро | | 100 % | 85 % \* | 15 % |  |  |  |  | | --- | --- | --- | | **Общ размер на безвъзмездна финансова помощ** | **Средства от Инструмент на Европейския съюз за възстановяване (European Union Recovery Instrument – EURI)** | **Национално съфинансиране** | | 130 490 976,00 лева | 130 490 976,00 лева | 0,00 лева | | 66 720 000,00 евро | 66 720 000,00 евро | 0,00 евро | | 100 % | 100 % | 0 % |   \* Посоченият интензитет на средствата от ЕЗФРСР са индикативни, тъй като подпомогнатите проектни предложения по подмярка 4.1 „Инвестиции в земеделски стопанства“ допринасят за постигане на три от приоритетите за развитие на селските райони. |

1.2. В раздел 25 „Краен срок за подаване на проектните предложения“, т. 4 се изменя така:

„Крайният срок за подаване на проектни предложения е 17:30 часа на 30 септември 2021 г.“

2. В Приложение № 3 „Обява за откриване на процедура чрез подбор“:

2.1. Във втори параграф, изречение второ се изменя така:

„Общият размер на средствата, които могат бъдат предоставени по процедурата за всички одобрени проектни предложения възлиза на 431 997 104, 00 лв.“

2.2. Изречение последно се изменя така:

„Крайният срок за подаване на проектни предложения е 17:30 часа на 30 септември 2021 г.“.

Заповедта и изменените с нея Условия за кандидатстване и Обява за откриване на процедура чрез подбор да се публикуват в Информационната система за управление и наблюдение на средствата от Европейските структурни и инвестиционни фондове (ИСУН) и на интернет страницата на Министерството на земеделието, храните и горите.

Настоящата заповед подлежи на оспорване пред Административен съд София-град в 14-дневен срок от публикуването ѝ в ИСУН 2020 и на интернет страницата на Министерството на земеделието, храните и горите.

**РЪКОВОДИТЕЛ НА**

**УПРАВЛЯВАЩИЯ ОРГАН**

**НА ПРСР 2014-2020 Г.:**

